**Alžbeta Šujanová**

|  |
| --- |
| Atskleidimas paslėptų grėsmių plačiai paplitusių kraujo parazitų.  Projekto vadovas: Habil.dr. Gediminas Valkiūnas  Stažuotoja: Dr. Alžbeta Šujanová  Stažuotės trukmė: 2024-2026 m.  Finansavimo šaltinis: Lietuvos mokslo taryba.  Projekto Nr.: P-PD-23-029 |
| *Haemoproteus* (Apicomplexa, Haemoproteidae) rūšys yra kosmopolitiniai paukščių kraujo parazitai, kurie yra gerai ištirtų *Plasmodium* maliarijos sukėlėjų giminaičiai. Tačiau *Haemoproteus* parazitai buvo ignoruojami tiek biologijoje, tiek veterinarijoje dėl vyraujančios nuomonės apie jų nekenksmingumą. Pažymėtina, kad pastarųjų metų atradimai, kuriuose buvo taikomos inovatyvios molekulinės histopatologijos priemonės, parodė, kad tai netiesa. Hemoproteidų egzoeritrocitinės stadijos (EES) yra nepaprastai įvairios, ypač kalbant apie vidaus organų tropizmą. Jie gali pasiekti 800 μm skersmens ir vystytis daugelyje organų, įskaitant paukščių smegenis, todėl išsivysto smegenų hemoproteozė, kuri anksčiau buvo žinoma tik dėl maliarinių infekcijų. Tai kelia aktualius mokslinius klausimus apie *Haemoproteus* infekcijų patogeniškumo atskleidimą, nes svarbu dėl plačiai paplitusios hemoproteozės laukinėje gamtoje ir kai kurių požymių apie jos galimą žalą naminiams paukščiams. Pagrindinis projekto tikslas – *įgyti naujų žinių apie egzoeritrocitinį vystymąsi pavienių infekcijų ir koinfekcijų skirtingų Haemoproteus rūšių ir linijų modelinėje paukščių rūšyje (plačiai paplitusi juodgalvė devynbalsė* Sylvia atricapilla*) ypatingą dėmesį skiriant EES vidaus organų tropizmo ir paukščiams sukeliamų patologijų supratimui.* Podoktorantūros stažuotoja neseniai apgynė daktaro disertaciją apie paukščių hemosporidinių parazitų ekologiją ir evoliucinę biologiją ir yra gerai pasirengusi molekuliniams tyrimams. Podoktorantūros studijos vadovo laboratorijoje suteiktų galimybes įvaldyti ir taikyti šiuolaikines histopatologijos priemones moksliniuose tyrimuose. Naudojant daugiadisciplininį požiūrį, apjungiantį ornitologijos, parazitologijos, citologijos, histologijos ir molekulinės biologijos duomenis, tikimasi, kad šis tyrimas suteiks naujų įžvalgų, kad būtų galima geriau suprasti plačiai paplitusią, bet vis dar nepakankamai ištirtą paukščių hemoproteozę ir su ja susijusias paukščių patologijas. |